Det norske forsvaret approberte 7,5 mm Nagantrevolver (M1893) i 1893 og den var forsvarets sidevåpen inntil Colt M1911 ble approbert 24. september 1914, etter anbefaling av «Pistolkommisjonen av 1914», som ble formelt oppnevnt 26. mars 1914 av Forsvarsdepartementet. I 1915 kom Norge og Fabrique Nationale i Belgia til enighet om en lisensavtale som resulterte i at Norge fikk tillatelse til å starte produksjon av Colt M1911 pistoler til sine militære styrker. Det ble bestemt at den skulle produseres på Kongsberg Våpenfabrikk i Norge. Kaliberet er .45 ACP, og magasinkapasiteten syv patroner, samme som Colt M1911.